**ТЕХНИЧЕСКА СПЕЦИФИКАЦИЯ**

По провеждане на процедура по реда на глава VІІІ „а“ от ЗОП с предмет: „**Абонаментно поддържане и актуализация на програмен продукт за граждански договори и работни заплати "Омега Тим" за срок от 24 месеца за нуждите на "Северозападно държавно предприятие" ДП – ТП ДГС Белоградчик, ТП ДГС Видин, ТП ДГС Говежда, ТП ДГС Годеч , ТП ДГС Лом и ТП ДГС Миджур“.**

В шест от териториалните поделения на „Северозападно държавно предприятие“ ДП Враца е внедрен програмен продукт за граждански договори и работни заплати "Омега Тим", както и прилежащите му модули.

 І. За осигуряване правилната работа на софтуера е необходима поддръжка, която включва:

* Актуализация на програмен продукт за граждански договори и работни заплати "Омега Тим".
* Оказване на системна помощ при необходимост, запознаване с новостите при работата със софтуера и пренасяне на информация от различните прилежащи модули в системата чрез технически носител в рамките на абонаментната поддръжка.
* Периодично обновяване на програмния продукт вследствие на изменение на законодателството и друга нормативна уредба, в рамките на абонаментната поддръжка.
* Инсталиране, обучение за работа и поддръжка на нови версии на програмен продукт за граждански договори и работни заплати "Омега Тим" и прилежащите му модули.

ІІ. Времето за оказване на почасова системна помощ по предмета на договора да не е повече от 24 часа след получаване на заявка от страна на Възложителя. В техническото предложение, времето за отстраняване на възникнал проблем, трябва да се отрази в часове.

ІІІ. Срок на предоставяне на услугата - 24 месеца, считано от датата на сключване на договора.

ІV. Изисквания към кандидатите:

Кандидат за изпълнител на обществена поръчка може да бъде всяко българско или чуждестранно физическо или юридическо лице, както и техни обединения, отговарящи и изпълнили изискванията на настоящата техническа спецификация и притежаващи авторство върху горепосочените програмни продукти, производителят на продукта или притежаващи надлежна оторизация да поддържат, работят и обновяват програмния продукт за граждански договори и работни заплати "Омега Тим", както и съпътстващите към нея допълнителни модули, издадена от автора и/или производителя на продукта. В случай, че за изпълнител бъде избран участник – обединение на физически и/или юридически лица, преди подписването на договора обединението – участник следва да се регистрира като самостоятелно юридическо лице, което се счита обвързано с офертата, подадена от обединението.

V. Кандидатите трябва да представят следните документи:

1. Документ в оригинал или с надлежна нотариална заверка, удостоверяващ факта, че съответния кандидат притежава надлежна оторизация да поддържа, работи и обновява програмен продукт за граждански договори и работни заплати "Омега Тим", и прилежащите модули, издадена от авторите и/или производител на продукта.

Забележка: В случай, че в процедурата участва авторът или производителят на продукта, същият представя декларация за авторство или други доказателства за авторство на програмите.

2. Техническо предложение – по образец.

3. Ценово предложение – по образец.

4. Документ за ЕИК – по образец.

5. Административни сведения за кандидата – по образец.

6. Декларация за приемане условията на проекто-договора – по образец.

VІ. Документите за участие и Ценовото предложение за изпълнение се представят в непрозрачен плик, с ненарушена цялост, върху който се изписват наименованието на кандидата, адреса на седалището му за управление, телефон за контакти и електронна поща.

VІІ. Офертите за участие се подават в деловодството на ТП ДГС Видин гр.Видин, ул. „Яворов” № 1, ет.4, всеки работен ден от 8.30 до 16.00 часа за срока от 10.02.2016г. до 18.02.2016г. включително.

VІІІ. Офертите ще се отварят на 19.02.2016г. от 09.00 часа в административната сграда на ТП ДГС Видин гр.Видин,ул. „Яворов“ №1, ет.4.

ІХ. Кандидатът, определен за изпълнител, при подписване на договора представя:

1. Документ, издаден от компетентен орган, за удостоверяване на липсата на обстоятелства по чл.47, ал.1, т.1 от ЗОП, освен когато законодателството на държавата, в която е установен, предвижда включването на някое от обстоятелствата в публичен регистър или предоставянето им служебно на Възложителя.
2. Декларация за липса на обстоятелствата по чл.47, ал.5 от ЗОП.

Приложения:

1. Публична покана;

2. Техническо предложение – по образец.

3. Ценово предложение – по образец.

4. Документ за ЕИК – по образец.

5. Административни сведения за кандидата – по образец.

6. Декларация за приемане условията на проекто-договора – по образец.

 7. Проект на договора.

 8. Указателен списък на адресите и контактите за ТП ДГС Белоградчик, ТП ДГС Видин, ТП ДГС Говежда, ТП ДГС Годеч , ТП ДГС Лом и ТП ДГС Миджур.

 9. Образец на декларацията по чл.47, ал.5 от ЗОП.